stanford-oval/wikipedia huggingface dataset:
Utin räjähdysonnettomuus 1945

| Utin räjähdysonnettomuus |
| --- | --- |
Päivämäärä:  14. helmikuuta 1945
Kellonaika:  14.30
Tapahtumapaikka:  Utin rautatieasema, Valkeala
Syy:  sirpalepommin putoaminen
Kuolleita:  11
Utin räjähdysonnettomuus tapahtui Utin rautatieasemalla 14. helmikuuta 1945 kello 14.30. lentopommeja rautatievaunuun lastattaessa tapahtui räjähdys, joka aiheutti 11 miehen kuoleman.
Valkealassa sijaitsevalla Utin rautatieasemalla oli lastattu lentopommeja rautatievaunuihin jo kahden viikon ajan, kun urakan viimeisiä eriä vaunuun sijoitettaessa sattui tuntemattomasta syystä räjähdys. Paikalle rientäneet näkivät seitsemän nuoren miehen silpoutuneen kuoliaaksi ja kolmen olevan kateissa. Räjähdyksen voimasta asemarakennuksen ikkunat särkyivät, samoin lähellä ollut auto ja lastauslaiturikin vaurioituivat. Kouvolasta matkusti onnettomuuspaikalle poliisitutkintoa pitämään Valkealan piirin nimismies N. Aalto ja apulaisnimismies Vanhanen.
Räjähdyksen uhreista kuoli heti 9 miestä ja myöhemmin kaksi. Onnettomuuden syystä ei ollut täyttä varmuutta, sillä loukkaantuneet kuolivat ennen kuin heitä voitiin kuulustella. Sen verran he ehtivät kertoa, että miesten lastattua pommilastin kuorma-autosta rautatievaunuun he havaitsivat metsässä lumen alla olleen pommilaatikon. Miehet avasivat sen ja näkivät sen sisällä 150 kappaletta saksalaisia yhden kilon sirpalepommeja. Yksi pommeista putosi maahan ja räjähti räjäyttäen muutkin laatikossa olleet pommit. Sirpalepommit olivat herkkiä räjähtämään, sillä niissä ei ollut kuljetuksen aikanakaan varmistinta.
Onnettomuudessa kuoli 45-vuotias sekatyömies, 25-vuotias autonkuljettaja, 41-vuotias autonasentaja, 30-vuotias liikeapulainen, 33-vuotias myymälänhoitaja, 53-vuotias muurari, 38-vuotias rakennusmestari, 24-vuotias autonkuljettaja, 28-vuotias autonkuljettaja, 40-vuotias talonomistaja ja 26-vuotias maalari.
Onnettomuuden uhrit haudattiin valtion kustannuksella yhteishautaan Kouvolassa sunnuntaina 25. helmikuuta 1945. Vaikka päivä oli kylmä ja myrskyinen, Kouvolan seurakunnan hautausmaalla järjestettyyn surutilaisuuteen osallistui arvion mukaan toistatuhatta ihmistä. Yhteishauta oli valmistettu sankarihautojen taakse ja vainajien valkoiset arkut laskettu hautaan ennen tilaisuutta ja sitten peitetty havuilla. Papin puheen, vainajien siunauksen ja kuoron esityksen jälkeen sotilaat loivat haudan umpeen ja aloitettiin seppelten lasku. Haudalla vietetyn suruhetken jälkeen saattoväki siirtyi sotilaskotiin vainajien muistoa viettämään. Tilaisuuden musiikista vastasi varuskunnan soittokunta ja muistopuheesta pastori Arjanheimo.
Aiheesta muualla

Järkyttävä räjähdys vaati Utissa 10 ihmisen hengen, Laatokka, 15.02.1945, nro 38, s. 2, Kansalliskirjaston digitaaliset aineistot
Utnen kirkko

| Utnen kirkko Utne kyrkje |
| --- | --- |
 Kirkko vuonna 2010.
Sijainti:  Ullensvang, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1895
Suunnittelija:  Peter A. Blix
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Utnen kirkko (norj. Utne kyrkje) on Ullensvangin kunnassa Vestlandin läänissä Norjassa sijaitseva puinen pitkäkirkko vuodelta 1895.
Aiheesta muualla

Kuvia tai muita tiedostoja aiheesta Utnen kirkko Wikimedia Commonsissa
Utkujärvi

| Utkujärvi |
| --- | --- |
Valtiot:  Suomi 
Paikkakunta:  Muonio
Koordinaatit:  68°01′30″N, 23°33′00″E
Laskujoki:  Utkujoki (d) 
Järvinumero:  67.441.1.005
Mittaustietoja
Pinnankorkeus:  231,1 m 
Rantaviiva:  19,26 km 
Pinta-ala:  3,73 km² 
Tilavuus:  0,00723 km³ 
Keskisyvyys:  2 m 
Suurin syvyys:  10,7 m 
 fiUtkujärvi 
Utkujärvi on matala, hiekkarantainen ylänköjärvi Muonion kuntakeskuksen luoteispuolella Lapin maakunnan luoteisosassa. Sen pinta-ala on 3,7 neliökilometriä. Etäisyys Rovaniemeltä on 192 kilometriä pohjoisluoteeseen.
Maantiede

Utkujärven osat ovat Alainen Utkujärvi ja Ylinen Utkujärvi. Niitä yhdistää salmi, jonka yli on rakennettu valtatie 21. Utkujärven pituus etelästä pohjoiseen on noin viisi kilometriä, suurin leveys lännestä itään on noin kilometrin. Alainen Utkujärvi on sen pohjoispuolella sijaitsevaa Ylistä Utkujärveä matalampi. Sen syvin kohta on 5,4 metriä. Ylisen Utkujärven itäosassa on noin 18 hehtaaria laaja alue, jonka syvyys on vähintään kuusi metriä. Alueen sisällä sijaitsee järven syvin kohta. Utkujärven ainoan saaren pinta-ala on noin 10 aaria.
Utkujärveen laskee Kaarnesjoki pohjoisesta ja Ruottojoki idästä. Utkujärvi laskee etelään Nulusjärveen ja edelleen Utkujokea Muonionjokeen.
Alaisen Utkujärven länsipuolella sijaitsee Ylimuonion kylä. Järven kaakkoisrannalla sijaitsee Nulusniemi-niminen asutuskokonaisuus. Ylisen Utkujärven rannoilla on joitakin pientaloja. Utkujärven länsipuolinen Utkuvaara kohoaa noin 320 metriä merenpinnan yläpuolelle. Järven itäpuolella kohoaa Nulusrova ja Pänttäjä.
Utkujärvi on kalaisa (ahven, hauki, made, siika, särki).
Utkujärven vesitilavuus on 7 232 000 kuutiometriä.
Utkujärvi (67.441.1.005) kuuluu Utkujärven lähialueeseen (67.441), joka on kolmannen jakovaiheen vesistö Tornionjoen vesistössä (67). Toinen jakovaihe on Utkujärven alue (67.44) ja ensimmäinen jakovaihe Kangosjärven–Muonion alue (67.4). Utkujärvi on laajin Utkujärven lähialueen kymmenestä vähintään hehtaarin laajuisesta vakavedestä.
Utkujärvi on kahdeksanneksi laajin Muonion 226:sta vähintään hehtaarin laajuisesta vakavedestä. Sitä seuraa Könkäsenjärvi ja Olosjärvi.
Érika-Eiríni Ntaí

| Érika-Eiríni Ntaí> Henkilötiedot |
| --- | --- |
Syntynyt: 18. syyskuuta 1925 Kíssamos, Chaniá, Kreikka
Kuollut: 12. helmikuuta 2017 (91 vuotta)
Ammatti:  diplomaatti, professori
Puoliso:  Astérios Ntaís
Muut tiedot
Tunnustukset:  Yhdistyneiden kansakuntien ihmisoikeuspalkinto (1993)
Järjestö:  ihmisoikeuksien edistämisen ja suojelun alakomitea (1976–2002)   YK:n alkuperäiskansojen työryhmän (1984–2001)
Eiríni ”Ér(r)ika” Ntaí, o.s. Papastamatáki (kreik. Ειρήνη ”Έρ(ρ)ικα” Νταή Παπασταματάκη, kansainvälisesti usein Erica-Irene Daes, 18. syyskuuta 1925 Kíssamos, Kreikka – 12. helmikuuta 2017) oli kreikkalainen diplomaatti ja professori, joka toimi useita vuosia Kreikan edustajana muun muassa Euroopan neuvoston ja YK:n komiteoissa. Hän oli 1976–2002 YK:n ihmisoikeuksien edistämisen ja suojelun alakomitean asiantuntijajäsenä ja 1984–2001 YK:n alkuperäiskansojen työryhmän puheenjohtajana, jona hän oli luonnostelemassa alkuperäiskansojen oikeuksia käsittelevää julistusta.
Elämä ja ura > Nuoruus, opiskelu ja perhe

Eiríni Papastamatáki syntyi Kreetalla Kíssamoksen kaupungissa vuonna 1925. Hän oli toiseksi vanhin perheen viidestä lapsesta. Hän opiskeli oikeustiedettä, politiikan tutkimusta ja taloustiedettä Ateenan yliopistosta, mistä hän kirjoitti väitöskirjansa vuonna 1966. Eiríni, lempinimeltään ”Érika”, oli naimisissa Astérios Ntaísin (usein Asterios Daes) kanssa.
Elämä ja ura > Virkamiehenä ja diplomaattina

Ntaí työskenteli uransa alkuvaihessa Kreikan julkishallinnossa ja toimi muun muassa terveysministeriössä ja lainopillisena neuvonantajana. Hän oli vuosina 1963–1966 Kreikan edustajana Euroopan neuvoston yhteiskunnallisessa komiteassa.
Ntaí oli vuodesta 1966 usein Kreikan edustajana muun muassa YK:n yleiskokouksessa ja talous- ja sosiaalineuvostossa. Hän toimi muun muassa sosialisen kehityksen ja naisten aseman komissioissa.
Ntaí oli 1976–2002 YK:n ihmisoikeuksien edistämisen ja suojelun alakomitean asiantuntijajäsenenä. Hän oli 1982 alakomitean raportoija, varapuheenjohtaja 1977 ja 2000 ja puheenjohtaja 1985 ja 1986.
Ntaí oli vuosina 1984–2001 YK:n Alkuperäiskansojen työryhmän puheenjohtaja. Hän ajoi pitkällä kaudellaan kansainvälistä standardia alkuperäiskansojen oikeuksien suojelulle. Työryhmästä kasvoi hänen kaudellaan elin, jota kautta sadat alkuperäiskansojen edustajat pääsivät edustamaan kansojaan YK:ssa. Ntaí oli myös ajaamassa voimakkaasti alkuperäiskansojen oikeuksia käsittelevän julistuksen luonnosta. Ihmisoikeustyönsä ansiosta hänet palkittiin vuonna 1993 YK:n ihmisoikeuspalkinnolla.
Utirik

| Utirik |
| --- | --- |
 Kartta Utirikista
Maantiede
Muut nimet:  Utrik
Merialue:  Tyynimeri
Saaria yht.:  10
Suurin saari:  Utirik
Muita saaria:  Aon, Bikrak, Pike, Āllok
Pinta-ala:  2,43 km²
Valtio
Valtio:  Marshallinsaaret
Väestö
Väkiluku:  435 (2011)
Utirik eli Utrik on atolli Marshallinsaarilla Tyynellämerellä. Se koostuu kymmenestä saaresta ja sijaitsee Ratakin saariketjussa. Atollilla oli 435 asukasta vuonna 2011.
Aiheesta muualla

Kuvia tai muita tiedostoja aiheesta Utirik Wikimedia Commonsissa
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
Wissem Ben Yahia

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. syyskuuta 1984 (ikä 40)
Syntymäpaikka: Pariisi, Ranska
Pelipaikka: puolustava keskikenttäpelaaja
Pituus: 174 cm
Seura
Seura:  Mersin Idman Yurdu
Pelinumero: 13
Junioriseurat
1995–2003:  Club Africain
Seurat
| Vuodet | Seura | O | (M) |
| 2003–2011 |  Club Africain | 122 | (28) |
| 2011– |  Mersin Idman Yurdu | 80 | (9) |
Maajoukkue
| 2004 |  Tunisian U-23 | 3 | (0) |
| 2004– |  Tunisia | 40 | (3) |
| 2010 |  Tunisia A | 2 | (0) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2014.  Maajoukkueuran tilastot päivitetty 7. joulukuuta 2014.
Wissem Ben Yahia (arab. وسام يحيى‎, s. 9. syyskuuta 1984 Pariisi, Ranska) on tunisialainen jalkapalloilija. Keskikentällä puolustavassa roolissa pelaava Ben Yahia edustaa Turkin pääsarjassa Mersin Idman Yurdua.
Ura

Ben Yahia aloitti jalkapalloilun 10-vuotiaana liittyessään Club Africainin junioreihin ja sai saman tien juniorijoukkueen valmentajan vakuuttuneeksi tarkoilla syötöillään ja maalinteollaan. 13-vuotiaana Ben Yahia valittiin kapteeniksi ja pelasi roolissa siihen asti kunnes siirtyi Club Africainin edustusjoukkueeseen vuonna 2003. Kaudella 2007–2008 hän voitti ensimmäisen Tunisian liigan mestaruutensa ja maalikuninkuuden 10 maalilla.
8. kesäkuuta 2011 Ben Yahia julkistettiin siirtyneen Turkin Superliigaan Mersin Idman Yurduun, joka oli noussut kaudeksi 2011–2012 pääsarjaan. Ben Yahia allekirjoitti kolmen vuoden sopimuksen.
Maajoukkueura

Tunisian maajoukkuessa Ben Yahia pelasi ensi kerran vuoden 2004 olympiakisoissa, jossa hän pelasi joukkueen kaikki kolme ottelua. Yhteensä Ben Yahia on pelannut 15 maaottelua ja tehnyt niissä kaksi maalia. Ensimmäinen maali syntyi rangaistuspotkusta Mosambikia vastaan pelatussa MM-karsintaottelussa 6. kesäkuuta 2009. Toisen maalinsa hän teki 20. kesäkuuta 2010 pelatussa ystävyysottelussa Sudania vastaan.
Saavutukset

Tunisian liigamestaruus: 2008
Maalikuninkuus: 2008 (10 maalia)
North African Cup of Cup Champions: 2008
Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 6. kesäkuuta 2009 | Stade 7 Novembre, Radès, Tunisia |  Mosambik | 1 – 0 | 2 – 0 | 2010 MM-karsinnat |
| 2 | 20. kesäkuuta 2010 | Al Merreikh Stadion, Omdurman, Sudan |  Sudan | 1 – 0 | 6 – 2 | Ystävyysottelu |
| 3 | 29. helmikuuta 2012 | Stade El Menzah, Tunis, Tunisia |  Peru | 1 – 0 | 1 – 1 | Ystävyysottelu |
Aiheesta muualla

National Football Teams
Wissem Ben Yahia Fifa.comissa (Arkistoitu – Internet Archive) (englanniksi)
Wissem Yahia Kawarji.comissa (Arkistoitu – Internet Archive) (ranskaksi)
Worldfootball (englanniksi)
| 0 | 1 | 2 |
| --- | --- | --- |
| Edeltäjä: Tarek Ziadi | Tunisian liigan maalikuningas Kausi 2007–2008 | Seuraaja: Michael Eneramo |
Tunisian joukkue – Kesäolympialaiset 2004
1 Fadhel |
2 Boussaïdi |
3 Haggui |
4 Yahia |
5 Trabelsi |
6 Ragued |
7 Haj Massaoud |
8 Bhairi |
9 Zitouni |
10 Mouelhi |
11 Ltifi |
12 Ayari |
13 Ben Yahia |
14 Traoui |
15 Clayton |
16 Merdassi |
17 Jedidi |
18 Khalloufi |
Valmentaja Labidi
Tunisian joukkue – Jalkapallon AM-kilpailut 2012
1 Ben Cherifia |
2 Ifa |
3 Haggui |
4 Chedli |
5 Jemal |
6 Ragued |
7 Msakni |
8 Korbi |
9 Chikhaoui |
10 Darragi |
11 Allagui |
12 Chemmam |
13 Ben Yahia |
14 Traoui |
15 Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Saihi |
22 Jridi |
23 Chermiti |
Valmentaja Trabelsi
Tunisian joukkue – Jalkapallon AM-kilpailut 2013
1 Ben Mustapha |
2 Ifa |
3 Hichri |
4 Baratli |
5 C. Dhaouadi |
6 Gharbi |
7 Msakni |
8 Hammami |
9 Harbaoui |
10 Darragi |
11 Ben Youssef |
12 Chemmam |
13 Ben Yahia |
14 Traoui |
15 Z. Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Mouelhi |
22 Ben Cherifia |
23 Khazri |
Valmentaja Trabelsi
Tresco

Tresco
Ilmakuva Trescosta
| --- | --- |
Muut nimet:  Enys Skaw
Sijainti:  Tresco Lounais-Englanti, Englanti Yhdistynyt kuningaskunta
Saariryhmä:  Scillysaaret
Merialue:  Atlantti
Korkein kohta:  Beacon Hill, 42 m
Pinta-ala:  2,97 km²
| --- | --- |
Asukasluku:  160
muokkaa - muokkaa wikitekstiä - muokkaa Wikidataa
Tresco (korniksi Enys Skaw) on Scillysaarten toiseksi suurin saari. Saarella asuu noin 160 vakituista asukasta. Tresco kuuluu Cornwallin herttuakunnalle, joka on vuokrannut sen Dorrien-Smithin suvulle. Dorrien-Smith harjoittaa saarella lomaosakekauppaa - muista Scillysaarista poiketen Trescolla on paljon turismia. Suurin osa asutuksesta on saaren keskiosan New Grimsbyn ja Old Grimsbyn kyliin.
Tresco on autoton saari. Säännöllinen helikopteriliikenne lakkasi vuonna 2012 yli 50 vuoden jälkeen, mutta aloitettiin uudelleen 2016.
Aiheesta muualla

Kuvia tai muita tiedostoja aiheesta Tresco Wikimedia Commonsissa
Isles of Scilly Wildlife Trust (Arkistoitu – Internet Archive)
Tresa

| Tresa |
| --- | --- |
 Tresa on osan matkaa Sveitsin ja Italian rajajoki.
Alkulähde:  Ponte Tresa, Luganojärvi
Laskupaikka:  Luino; Maggiorejärvi → Ticinojoki → Po
Maat:  Sveitsi, Italia
Pituus:  15 km
Alkulähteen korkeus:  271 m
Virtaama:  23,7 m³/s
Valuma-alue:  615 km²
Tresa laskee Maggiorejärveen idästä.
Tresa on joki Alppien eteläpuolella. Se on Luganojärven laskujoki, joka laskee Maggiorejärveen.
Tresa on osan matkaa Sveitsin ja Italian rajajoki, alajuoksu on Italiassa. Merkittävimmät paikkakunnat joen varrella ovat Ponte Tresa Sveitsissä sekä Lavena Ponte Tresa ja Luino Italiassa.
Virtaama

Maggian virtaama vaihtelee vuosien 1923–2008 tietojen perusteella jonkin verran: joen vuotuinen keskivirtaama yläjuoksulla Lavena Ponte Tresassa on ollut 24 m³/s. Suurin keskivirtaama oli vuonna 1960 (47 m³/s) ja pienin keskivirtaama vuonna 2010 (10 m³/s). Lyhyemmän jakson vaihtelu on isompaa: suurin vuorokausikeskivirtaama on mitattu vuoden 2002 marraskuussa (260 m³/s) sekä pienin vuoden 2006 marraskuussa (2,0 m³/s).
Yoon-jin Kim

| Yunjin Kim |
| --- | --- |
 Yunjin Kim vuonna 2011.
Henkilötiedot
Koko nimi:  Yoon-jin Kim
Syntynyt: 7. marraskuuta 1973 (ikä 50) Soul, Etelä-Korea
Ammatti:  näyttelijä
Puoliso:  Jeong Hyeok Parksmall (2010–)
Näyttelijä
Aktiivisena:  1996–
Merkittävät roolit:  Shiri Lost Se-beun De-i-jeu Mistresses
Aiheesta muualla
Viralliset kotisivut
IMDb 
Elonet
Yunjin Kim (hangul: 김윤진, s. 7. marraskuuta 1973 Soul, Etelä-Korea) on eteläkorealainen elokuva- ja teatterinäyttelijä. Parhaiten hänet tunnetaan Sun-Hwa Kwonin roolista ABC:n televisiosarjassa Lost.
Biografia > Nuoruus

Yunjin syntyi Soulissa, Etelä-Koreassa. Kymmenenvuotiaana Kim muutti perheineen Yhdysvaltoihin, jossa he asuivat Staten Islandissa New Yorkissa. Seitsemännellä luokalla hän liittyi koulun näytelmäkerhoon ja osallistui musikaaliin My Fair Lady.
Yunjin kävi Fiorello H. LaGuardia High School of Music & Art and Performing Arts -koulua, joka sijaitsi Manhattanilla. Sieltä hän jatkoi opiskelujaan London Academy of Performing Arts -koulussa ja myöhemmin ansaitsi draama-tason todistuksen Bostonin yliopistossa.
Hän puhuu sujuvaa koreaa ja englantia, sekä harrastaa taistelulajeja, muun muassa taekwondoa.[lähde? ]
Biografia > Ura

Valmistuttuaan Yunjin panosti kokopäiväiseen näyttelemiseen. Hän sai useita rooleja MTV:ltä, saippuasarjoista ABC:ltä ja Broadwayn lavoilta. Vuonna 1996 eteläkorealainen televisio-ohjelma, jota kuvattiin Manhattanilla, houkutteli hänet lähtemään takaisin kotimaahansa, näyttelemään eteläkorealaisessa draamassa A Gorgeous Vacation. Tätä seurasi muita rooleja muun muassa ohjelmissa Foreboding ja Wedding Dress. Sitten vuonna 1997 Yunjinille tarjottiin osaa elokuvassa Shiri - kuin kala vedessä (1999), joka oli eteläkorealaisen historian menestyksekkäin elokuva.
Seuraavien vuosien aikana hän näytteli pääosaa viidessä elokuvassa. Heinäkuussa 2003 Yunjin allekirjoitti kolmivuotisen sopimuksen William Morrisin kanssa.
Vuosina 2004–2010 Yunjin esiintyi Sun-Hwa Kwonin roolissa televisiosarjassa Lost.
Toukokuussa 2006 Maxim nimesi Yunjinin sijalle 98 vuosittaisella listallaan. Lokakuussa 2006 hän pääsi Stuff-lehden kanteen. Yunjin esiintyi Maximissa uudelleen maaliskuussa 2007, jossa häntä kuvailtiin ”korealaiseksi Julia Robertsiksi”. Yunjin voitti vuoden 2008 Daejong Awards Lead Actress -palkinnon elokuvasta Seven Days (2007) 27. kesäkuuta 2008 Etelä-Koreassa. Hän esiintyi S.G. Wannaben musiikkivideolla ”Timeless” vastanäyttelijänään Kim Nam Jin.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1999 | Shiri | Lee, Myung-hyun |
| 2000 | Danjeogbiyeonsu | Yeon |
| 2001 | Rush! | Seo-Yeong |
| 2002 | Iron Palm | Ji-ni |
| 2002 | Yesterday | Hui-su |
| 2002 | Milae | Mi-heun |
| 2005 | Diary of June | Seo Yun-hee |
| 2007 | Motheer | Yoo Ji-yeon |
| 2008 | Seven Days | Yu Ji-yeon |
| 2010 | Harmony | Jeong-hye Hong |
| 2011 | Heartbeat | Yeon-hee |
| 2012 | The Neighbor | Kyung-Hee |
| 2014 | Ode to My Father | Young-ja |
| 2012 | House of the Disappeared | Kang Mi-hee |
| 2012 | Pawn | Myung-ja |
| 2012 | Confession | Yang Shin-ae |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1998 | Weding Deureseu | Gina |  |
| 2004–2010 | Lost | Sun-Hwa Kwon | 116 jaksoa |
| 2013–2016 | Mistresses | Karen Rhodes / Karen Kim | 51 jaksoa |
| 2018 | Ms. Ma, Nemesis | Ms. Ma | 40jaksoa |

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli |
| --- | --- | --- |
| 2012 | Sleeping Dogs | Tiffany Kim |
Aiheesta muualla

Kuvia tai muita tiedostoja aiheesta Yoon-jin Kim Wikimedia Commonsissa
Yunjin Kimin kotisivut (Arkistoitu – Internet Archive) (koreaksi, japaniksi, englanniksi)
Yhdysvaltain 25. jalkaväkidivisioona

| Yhdysvaltain 25>  jalkaväkidivisioona   25th Infantry Division |
| --- | --- |
 25. jalkaväkidivisioonan tunnus
Toiminnassa:  1941–
Valtio:  Yhdysvallat
Puolustushaarat:  Maavoimat
Aselajit:  Jalkaväki
Koko:  Divisioona
Tukikohta:  Schofield Barracks, Havaiji
Lempinimi:  Tropic Lightning
Komentajat
Nykyinen komentaja:  kenraalimajuri Bernard S. Champoux
Tunnettuja komentajia:  J. Lawton Collins
25. jalkaväkidivisioona (engl. 25th Infantry Division, lempinimeltään Tropic Lightning) on Yhdysvaltain maavoimien yksikkö, joka muodostettiin 1. lokakuuta 1941, hieman ennen Yhdysvaltain osallistumista toiseen maailmansotaan. Divisioona on yhä toiminnassa.
Divisioona muodostettiin Havaijilla Oahun saarella sijaitsevalle Schofieldin kasarmille. Jalkaväkidivisioonan tehtävänä on siitä lähtien ollut Itä-Aasian ja Tyynenmeren alueen vartiointi.
Toinen maailmansota

Japanin Pearl Harboriin 7. joulukuuta 1941 tekemän ilmahyökkäyksen seurauksena 25. jalkaväkidivisioona toimi rantapuolustustehtävissä, sillä japanilaisten epäiltiin yrittävän myös nousta maihin saarille. Divisioona osallistui Tyynenmeren alueella Japania vastaan käytyihin taisteluihin Guadalcanalissa ja muilla Salomonsaarilla 1942–1944 sekä Filippiinien takaisinvaltaukseen vuonna 1945. Divisioona tunnettiin kyvystään nopeisiin liikkeisiin ja siirtymiin ja ansaitsi täten lempinimensä ”Tropic Lightning”. Sodan loppumisen jälkeen divisioona oli mukana miehittämässä Japania viiden vuoden ajan.
Korean sota

Korean sodan alettua divisioona siirrettiin YK:n käskystä nopeasti puolustamaan Pusanin satamakaupunkia. Se suoriutui tehtävästään mainiosti ja sai presidentillisen kunniamaininnan toiminnastaan. Yksikkö toimi Koreassa koko sodan ajan ja jäi turvaamaan Etelä-Koreaa vuoteen 1954 asti. Tällöin yksikkö siirrettiin 12 vuoden poissaolon jälkeen kotiinsa Schofieldin kasarmille.
Vietnamin sota

Vietnamin sotaan divisioonasta siirrettiin alkuun pieniä osastoja tuki- ja rakennusjoukoiksi, kunnes sen miehiä oli Vietnamissa jo noin 2 200 vuonna 1965. Suurempi ja yhteinäinen 4 000 miehen taisteleva osasto seurasi loppuvuodesta. Divisioona osallistui raskaisiin taisteluihin vuosien 1966–1972 aikana. Se puolusti Saigonia Tet-hyökkäysten aikana 1968–1969. Kesällä 1970 25. vieraili myös Kamputsean puolella iskuissa vietnamilaississien asevarastoihin ja piilotukikohtiin. Sen siirto takaisin Havaijille aloitettiin loppuvuodesta 1970. Viimeinen osasto divisioonasta jätti Vietnamin huhtikuussa 1971.
Toiminta vuoden 1971 jälkeen

Armeijan leikkausten jälkeen divisioonasta oli jäljellä vain kokonainen prikaati. Divisioonan status palautettiin toukokuussa 1972. Persianlahden sodassa 25.jalkaväkidivisioonasta oli mukana vain pieniä joukkueita kokemuksen levittämisen vuoksi. Divisioonaa itseään tarvittiin Schofieldissa varmistuksena Koreoiden huononevien välien vuoksi. Sen jälkeen se on ollut mukana ja järjestämässä kansainvälisiä ja kotimaisia suurharjoituksia Japanissa, Koreassa, Thaimaassa, Filippiineillä, Australiassa ja Havaijin pääsaarella.
Yksikkö uudelleenorganisoitiin kevyeksi jalkaväendivisioonaksi vuonna 1986, jolloin sen nimeksi tuli 25. Infantry Division (Light). Irakin ja Afganistanin valtaamiseen divisioona ei osallistunut. Sen prikaateja on kierrätetty miehitystehtävissä Irakissa vuoden 2004 tammikuusta lähtien. Divisioonan rakenteeseen tehtiin muutoksia loppuvuonna 2005 ja seurauksena se luopui kevyt-luokituksestaan.
Aiheesta muualla

Kuvia tai muita tiedostoja aiheesta Yhdysvaltain 25. jalkaväkidivisioona Wikimedia Commonsissa
Tündre järv

| Tündre järv |
| --- | --- |
 Järvi kuvattuna etelärannalta
Valtiot:  Viro
Maakunnat:  Viljandimaa, Valgamaa
Kunnat:  Mulgi, Tõrva
Koordinaatit:  57°57′19″N, 25°36′46″E
Vesistöalue ja valuma-alueen tietoja
Laskuoja:  Jõeveski oja
Järvinumero:  VEE2114800
Mittaustietoja
Pinnankorkeus:  88,8  m 
Rantaviiva:  6,074 km
Pinta-ala:  72,6  ha 
Keskisyvyys:  4,9 m
Suurin syvyys:  10,6 m
Valuma-alue:  7,1 km²
 fiTündre järv 
Tündre järv (myös Tõndre järv, Tõõdre järv, Tondre järv) on Virossa Valgamaalla Tõrvan kunnan ja Viljandimaalla Mulgin kunnan välisellä rajalla sijaitseva luonnollinen järvi.
Maantietoa

Järvi sijaitsee Viron eteläosassa Latvina rajan läheisyydessä. Järven pinta-ala on 72 hehtaaria ja se on 2,5 kilometriä pitkä ja 350 metriä leveä. Siihen laskee noin 10 metsäojaa, joista Tündre oja on huomattavin. Se laskee järven itäpäähän Teringi soolla sijaitsevasta Alatsin järvestä. Sen laskuoja on Jõeveski oja, joka lähtee järven luoteispäästä ja virtaa lounaaseen Latvian rajan yli. Joki yhtyy ensin Atsejokeen ja se yhtyy Ruhjajokeen ja vesi päättyy lopulta Burtniekin järveen. Järven valuma-alueen laajuus on 7,1 neliökilometriä ja se levittäytyy sekä Viron että latvian puolelle.
Järvi on luodattu ja sen keskisyvyys on 4,9 metriä ja suurin syvyys 10,6 metriä. Järven laskennalliseksi tilavuudeksi voidaan määrittää 0,0035 kuutiokilometriä eli 3,5 miljoonaa kuutiometriä . Järven rantaviivan pituus on 6,1 kilometriä ja rannat ovat pääosin heikkapohjaista metsää. Järven etelärannalla on asutusta muutaman talon verran.